74 
Skillevægge i Reden, og at Foderet bestaar af en Klump af 50 
Bladlus; denne Iagttagelse refererer sig formodentlig til en Pem- 
phredon unicolor- Gang, hvori denne Art har opholdt sig. West- 
wood (II, p. 195) siger, at Redebygningen er som hos Tmjp. figulus, 
men den danner intet Mellemrum (Skillevæg?) mellem' Cellerne. 
Schenck (1857, p. 132) saa den ofte bære smaa Edderkopper ind 
i Huller af Billegange i gamle Stolper og raadne Træer. 
Af denne Art har jeg stadig hvert Aar fundet et større Antal 
Reder i Stængler. Det er gamle Gange af Pemphredon uni¬ 
color , Hoplomerus lævipes og Osmia claviventris l ) , den hyppigst 
benytter. Et Sted, hvor jeg aldrig har søgt den forgæves, er de 
gamle Gange af en Sommerfuglelarve ( Grapholitha foenella L.), der 
borer en Gang i den nederste Del af Stængelen af Artemisia vul- 
garis. Sommerfuglen gaar ud gjennem en Aabning paa Siden af 
Stængelen, og denne benytter Trypoxylon som Indgang. I en saa- 
dan Stængel fandtes inderst Grapholitha'ens afskudte Larvehud, 
derefter nogle Celler af Passaloecus gracilis , saa havde Osmia clavi¬ 
ventris bygget et Par Celler, og endelig Trypoxylon clavicerum. 
I Osmia a ns Celler fandtes kun Kokon’er af dens Snylter, Stelis 
minuta , og af disse var kun dennes Snylter, en Ichneumonide. 
kommen ud. Sex forskjellige Slags Insekter havde altsaa efter- 
haanden beboet denne, kun et Par Tommer lange, Gang. 
Antallet af Celler i en Rede vexler mellem 1 og 6, det højeste 
Antal, jeg har fundet. Gangens Bredde er 2,5—3,5 mm , Cellernes 
Længde 9—24 mm , altsaa meget forskjellig. I Reglen lukker den 
ved Indgangen med en tyk Lerprop. Skillevæggene ere som hos 
Tryp. jigulus Skaale af Ler. Byttet bestaar af smaa, i Reglen 
meget langbenede Edderkopper. Den fylder en Strækning af 
13—15 mm dermed; Antallet varierer mellem 6 og 12 Stykker. I en 
Rede med 6 Celler fandtes af Edderkopper: a. 2 $ 10 $?, b. 1 $ 5 J, 
c. 4<J 3J, d. 2 $ 5 $?, e. 3 J 5$, f. 6 £; den tog altsaa først 
nogle Hanner, senere Hunner. Ægget var næsten altid anbragt 
*) Om denne Forms Redebygning se den efter nærværende Afhandling 
trykte Tilføjelse Nr. 1. 
